Mulimo Wetu wa Kwambujola Sango Jipema ja Wanangana Kuchi Anaululika?
Longeso 12
Mulimo Wetu wa Kwambujola Sango Jipema ja Wanangana Kuchi Anaululika?
Ha kukundama cha kufwa chenyi, Yesu yamba ngwenyi: “Sango lino lipema lia wanangana kumakaliambujola mu yifuchi yeswe ya hashi mukukapwa shindakenyo ku mavungu eswe, mba hohene songo kumulikeza.” (Mateu 24:14) Kuchi mulimo wa kwambujola sango jipema anaukumbanyisa hashi heswe? Kanaukumbanyisa ha kukaula chilweza cha Yesu chize ahichikile muze apwile hano hashi.—Luka 8:1.
Yetwe twakufupa atu ku mazuwo jo. Yesu kanakalongesa tumbaji twenyi hanga ambujole sango jipema ku zuwo ni zuwo. (Mateu 10:11-13; Yilinga 5:42; 20:20) Akwa kwambujola sango jipema a ku sekulu yitangu, te kakwaha ngiza (cheseko) hanga ambujolemo sango jipema. (Mateu 10:5, 6; 2 Korindu 10:13) Chizechene nawa ngwe musono, mulimo wa sango jipema kanaululieka kanawa, Yikungulwila yeswe yakutambula mangiza hanga ambulwilemo sango jipema. Jino jakutukwasa hanga tukaule shimbi ja Yesu “tukambujole kuli atu, nikushindakenya chikolo.”—Yilinga 10:42.
Yetwe twakufupa kuwana atu kweswako kuze ali. Yesu nawa kanakahichika chilweza ha kwambujola sango jipema kuli atu mukachi ka mbunga, ni kumasesa ja kalunga lwiji hanji mu yihunda. (Marku 4:1; Yoano 4:5-15) Ni yetwe nawa, twakusa tachi hanga twambujole sango lipema lia mu Mbimbiliya kuli atu eswe waze ali: mu matapalo, mu yitanda, mu maloja, ni ha maparaje, hanji kwatelefonala. Yetwe nawa tunambujola sango jipema kuli enyembo jetu, ni kuli waze twakalakala no, ni waze twakulilongesa no, nikulita ni uhashi upema uze mutupwa nawo. Tachi jeswe twakusa jinakwase tununu a tununu ja atu a hashi heswe, hanga evwe sango jipema ja “ulamwino.”—Masamu 96:2.
Yena muhasa kwambujola sango jipema ja Zambi kuli mweswao hanga umulweze kuchi sango jino mujilumbunuka ku mwono wenyi wa kulutwe. Kanda usweka maliji wano a kutalatala che. Keshika ambujola sanga jino kuli akwenu!
▪ Sango jika jipema jatamba kwambujola?
▪ Kuchi Yela ja Yehova anembulula yilweza ya Yesu ha kwambujola sango jipema?
[Kasha/Chizulie ha lifwo 15]
NINGIKA NAWA
Hula longeshi we wa Mbimbiliya akulweze kuchi yena muhasa kwambujola ni vumbi kuli umwe mwenyembo we yuma ize yena wakulilongesa mu Mbimbiliya.
[Chizulie ha lifwo 15]
Espanha
[Chizulie ha lifwo 15]
Belarus
[Chizulie ha lifwo 15]
Hong Kong
[Chizulie ha lifwo 15]
Peru
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn por_Latn cjk_Latn crh_Latn cjk_Latn zho_Hans cjk_Latn grn_Latn